(ساره)
حبيبي الكلب ماسرني وساره
بطريق العدل دل حبي وساره
احب اثنين بس أمي وساره
وادعي من الجليل تصيراليه
(ساره)
مشتوگليبي وي ممشاهاساره
ويگلبي المافضح فد يوم سره
شفت شمس وگمربخدود ساره
عجيب أشلون أكظنهة بديه
(نوره)
وحگ قـرأنـه وكهفــه ونوره
الگمرمن تبتسمله يغيب نوره
والج ماغلـط من سماج نوره
اذاخدودج شمس وتشع عليه
(الاء)
وحـگ الي مله الكـونين الاء
مثل عين الغـزال عيون الاء
امد ايدي عليهــا تكول اه لا
كلشـي ولا تمد ايـدك عليه
(روان)
انواع الدهـرمن ضيمه روانه
ودجله الما بعد مايـك روانه
صوتج ما شفـت مثله روانه
وعيونج سحر عمت عليه
(مروه)
وحق حجاج بيت الله ومروه
أشرب من نهر زمزم ومروه
الگمربالسمه يشعشع ومروه
گمر بس يشع من الناصريه
(عبير)
عبرج كلبي وينـه كلبج عبيره
وعطرج عن بعد ينشم عبيره
اظل للموت احب اسمج عبيره
وبيابي العين لشفافج هديه
(نعمه)
محبتنـا عليـكـم هـاي نعمة
بعدكم مااظن انشـوف نعمة
اكوغنية بشريط حسين نعمة
كافي من البعد حنو عليه